ai4bharat/Pralekha huggingface dataset:
صحت اور خاندانی بہبود کی وزارت
تمباکو مصنوعات کے پیکٹوں پر یکم ستمبر 2019 سے صحت کی وارننگ سے متعلق نئی تصویر
نئی دہلی،21؍ اگست، صحت اور خاندانی بہبود کی وزارت نے 3 اپریل 2018 کو سگریٹ اور دیگر تمباکو مصنوعات  ضابطے – 2008 میں جی ایس آر 331  کے ذریعے ’’سگریٹ اور دیگر تمباکو مصنوعات  دوسری ترمیم ضابطے 2018‘‘ کے ذریعے ترمیمات کی ہیں۔ ضابطوں میں یہ ترمیمات ستمبر 2018 کو کی گئی پہلی ترمیم کے لئے نافذ ہوں گے۔
مذکورہ بالا نوٹیفکیشن کے ذریعے دو تصویروں کو نوٹیفائی کیا گیا تھا، جنہیں تصویر نمبر دو کو تمام تمباکو مصنوعات پر مخصوص صحت وارننگ کے طور پر چھاپنا لازمی ہوگا، جو تصویر نمبر ایک کے آغاز کی تاریخ سے 12 مہینے گزرنے کے بعد ان کا چھاپنا ضروری ہوگا۔
مذکورہ نوٹیفکیشن میں تصویر نمبر ایک کی چھپائی یکم ستمبر 2018 سے لازمی کی گئی تھی۔ اس طرح ان تمام تمباکو مصنوعات پر جنہیں یکم ستمبر 2019 کے بعد تیار کیا گیا ہے، یا در آمد کیا گیا ہے، تصویر نمبر 2 چھا پنی ہوگی۔
|
|
تصویر-2
|
|
|
|
اس کے علاوہ ایک ٹیلی فون کوئٹ لائن نمبر ’’آج ہی چھوڑیں – 2356-11-1800‘‘ لکھنا بھی صحت وارننگ کا ایک حصہ ہے۔ یہ تمباکو استعمال کرنے والوں میں بیداری پیدا کرنے میں مدد کرتا ہے اور عادتوں میں تبدیلی کے لئے مشاورتی کو نسل تک رسائی فراہم کرتا ہے۔ سگریٹ، بیڑی اور خوردنی تمباکو کی اشیاء پر صحت سے متعلق ایک ہی طرح کی مشترکہ وارننگ چھاپی جائے گی۔
تمباکو چھوڑنے کی خاطر لائن سروس مفت ٹیلی فون نمبر : 2356-11-1800‘‘ پر تمباکو کے استعمال کو چھڑانے میں مشاورت اور طریقہ کار کے بارے میں خدمات فراہم کی جاتی ہیں۔ عالمی بالغ تمباکو سروے کے حالیہ دوسرے راؤنڈ  میں ، جو 15 سال اور اس سے زیادہ کی عمر کے لوگوں میں کیا گیا تھا ، موجودہ سگریٹ پینے والوں میں 69.9 فیصد ، بیڑی پینے والوں میں 53.8 فیصد اور خوردنی تمباکو کا استعمال کرنے والوں میں 46.2 فیصد لوگ سگریٹ ، بیڑی اور خوردنی تمباکو کے پیکٹوں پر چھپی وار ننگ کی وجہ سے سگریٹ ، بیڑی اور خورنی تمباکو کا استعمال چھوڑنے کے بارے میں سوچنے لگے ہیں۔
مذکورہ نوٹیفکیشن اور وارننگ سے متعلق چھاپی جانے والی تصویر وزارت کی ویب سائٹ : https://mohfw.gov.in اور https://ntcp.nhp.gov.in پر پہلے ہی دستیاب ہیں اور انہیں تمام علاقائی زبانوں میں ای- میل کے ذریعے پہنچادیا گیا ہے۔ اس کے علاوہ تمام علاقائی زبانوں میں اس تصویر کی فائل وزارت سے ای- میل کے ذریعے ٹیلی فون کرکے حاصل کی جاسکتی ہے۔ ای- میل اور ٹیلی فون نمبر اس طرح ہیں: ntcp.mohfw[at]gmail[dot]com اور 011-23062868۔۔
۔۔۔۔۔۔۔۔۔۔۔۔۔۔۔۔

U-3803
(Visitor Counter : 73
محنت اور روزگار کی وزارت
اٹل بمت ویکتی کلیان یوجنا
نئی دلّی، 17 جولائی/محنت اور روزگار کے وزیر مملکت  جناب سنتوش کمار گنگوار نے ایک سوال کے تحریری جواب میں راجیہ سبھا کو بتایا کہ ایمپلائز اسٹیٹ انشورنس کارپوریشن  نے ’اٹل بمت ویکتی کلیان یوجنا‘  کے نام سے ایک اسکیم لانچ کی ہے جس کے تحت انشورنس شدہ فرد کو جو کہ بے روز گار ی کی صورت میں حلف نامہ داخل کرنے پر زیادہ سے زیادہ 90 دن کے لئے زندگی میں ایک بار امداد کے طور پر، اس کی گزشتہ چار کنٹری بیوشن کی مدت کے دوران کی اوسط فی دن آمدنی کا 25 فیصد حصہ  دیا جائے گا۔ یہ اسکیم یکم جولائی، 2018 سے نافذ العمل ہے۔ اس اسکیم کو ابتدائی طور پر دو سال کی مدت کے لئے پائلٹ بنیاد پر چلایا جا رہا ہے۔ اس اسکیم کی شرائط لیاقت اور دیگر نکات درج ذیل ہیں:۔
انشور نس شدہ فرد ریلیف کے لئے دعویٰ کی گئی مدت کے دوران بے روزگار ہوا ہو، انشورنس شدہ فرد انشورنس کے قابل روزگار سے کم از کم دو سال سے وابستہ رہا ہو، انشورنس شدہ فرد نے پہلے چار عطیات کے تعاون کی مدت کے دوران ہر ایک مدت کے لئے 78 سے کم دنوں کا عطیات کا تعاون نہ دیا ہو، اس کے ذریعہ تعاون اد ا کیا گیا ہو یا آجر کے نام قابل ادا ہو، یہ بے روزگاری رضا کارانہ ریٹائرمنٹ، مدت پوری ہونے پر ریٹائرمنٹ، غلط برتاؤ پر سزا کے طور پر نہ ہوئی ہو، انشورنس شدہ فرد کا بینک آکاؤنٹ اور آدھار انشورنس شدہ فرد کے ڈاٹا بیس سے لنک ہونا چاہئیے، ایک سے زائد آجروں کے یہاں ملازمت کرنے والا انشورنش اسکیم کے دائرے میں آنے والا فرد اسی صورت میں بے روزگار تصور کیا جائے گا جبکہ وہ تمام آجرین کے یہاں سے بے روز گار ہوا ہو، جیسا کہ ای ایس آئی ایکٹ کی دفعہ 65 میں کہا گیا ہے کہ انشورنس شدہ فرد اسی مدت کے لئے اے بی وی کے وائی کے تحت کسی اور امداد کا مستحق نہیں ہو سکتا۔ تاہم ای ایس آئی ایکٹ اور ضوابط کے تحت مستقل معذوری کے فوائد کی میعادی ادائیگی جاری رہے گی، ای ایس آئی ایکٹ کی دفعہ 61 کے مطابق انشورنس شدہ فرد جو کہ اے بی وی کے وائی کے تحت امداد پا رہا ہے، کسی دیگر ایکٹ یا ضابطے کے تحت اسی طرح کے فوائد کا مستحق نہیں ہو سکتا، انشورنس شدہ فرد ملنے والی امداد کی مدت کے دوران ایکٹ کے تحت ملنے والے طبی فوائد کا مستحق ہو گا، اے بی وی کے وائی کے تحت امداد کے دعویٰ امداد کا مستحق فرد کبھی بھی کر سکتا ہے، تاہم وہ مدت بے روزگار ہونے کی ایک سال سے زیادہ نہیں ہونی چاہئیے، مجوزہ فارم پر حلف نامے کی صورت میں برانچ آفس میں جمع کی جانی چاہئیے۔ انشورنس شدہ فرد ای ایس آئی سی پورٹل کے ذریعہ اپنا دعویٰ آن لائن جمع کرے گا۔
اے بی وی کے وائی کے تحت ملنے والی ریلیف برانچ آفس سے براہ راست انشورنس شدہ فرد کے بینک اکاونٹ میں ہی منتقل کی جائے گی۔
۔۔۔۔۔۔
U.3210
(Visitor Counter : 78
وزیراعظم کا دفتر
بحریہ کے پائلٹس نے آئی این ایس وِکرانت پر بحریہ کا ایل سی اے کو اُتارنے کی کارروائی انجام دی
وزیر اعظم نے آتم نربھرتا کے تئیں کوششوں کی ستائش کی
وزیر اعظم جناب نریندر مودی نے آئی این ایس وِکرانت پر بحریہ کے پائلٹس کی جانب سے بحریہ کے ایل سی او کو اُتارے جانے کی کارروائی پر خوشی کا اظہار کیا۔
بحریہ کے ترجمان کی جانب سے کئے گئے ایک ٹوئٹ کے جواب میں وزیر اعظم نے کہا؛
’’نہایت شاندار آتم نربھرتا کے تئیں کوششیں پوری قوت کے ساتھ جاری ہیں۔‘‘
سٹرک ٹرانسپورٹ اور شاہراہوں کی وزارت
جناب نتن گڈکری نے تلنگانہ اور آندھرا پردیش کے لیے 573.13 کروڑ روپے کے پروجیکٹوں کی منظوری دی
سڑک ٹرانسپورٹ اور شاہراہوں کے مرکزی وزیر جناب نتن گڈکری نے تلنگانہ کے مُلوگو ضلع میں قومی شاہراہ -163 کے حیدرآباد-بُھوپال پٹنم سیکشن سے موجودہ 2 لین کی سڑک کو چھوٹی گاڑیوں کی آمدورفت کے لیے ضروری مقام کے ساتھ ساتھ دو لین میں توسیع دینے کو منظوری دے دی ہے۔ جناب نتن گڈکری نے سلسلہ وار ٹویٹ میں یہ اطلاع دی کہ اس پروجیکٹ پر کل 136.22 کروڑ روپے کا خرچہ آئے گا ۔ انہوں نے کہا کہ یہ پروجیکٹ سیکشن اہم سیاحتی مقامات جیسے لکناورام جھیل اور بوگوتھا جھرنےکو آپس میں جوڑتا ہے۔ اس سیکشن کی تعمیری کام سے تلنگانہ اور چھتیس گڑھ کے درمیان بین ریاستی رابطے میں بہتری آئے گی۔ مرکزی وزیر نے کہا کہ مُلوگو ضلع بائیں بازو کی انتہا پسندی  سے متاثرایک ضلع ہے اور اس سیکشن کی ترقی سے حکومت کو بائیں بازو کی انتہا پسندی کی سرگرمیوں پر قابو پانے میں مدد ملے گی۔
جناب گڈکری نے بتایا کہ قومی شاہراہ- 167 پر چھوٹی گاڑیوں کی آمدورفت کے لیے ضروری مقام کے ساتھ ساتھ 4/2لین کی بحالی اوراسے جدیدبنانے کے کام کو ای پی سی موڈ پر 436.91 کروڑ روپے کی کل لاگت سے منظوری دی گئی ہے ۔ اس پروجیکٹ میں تلنگانہ میں آندھراپردیش میں ناگرکرنول ضلع میں کرشنا ندی پر معروف پُل کے ساتھ رابطے کی سڑک بھی شامل ہے۔ انہوں نے کہا کہ قومی شاہراہ -167 کے حیدرآباد/کلواکورتھی اور تروپتی، نندیالہ/چنئی جیسے اہم مقامات کے بیچ کی دوری کو تقریباً 80 کلومیٹر کم کر دے گا کیونکہ اس وقت قومی شاہراہ -44 پر چلنے والا ٹریفک اس پروجیکٹ کے مکمل ہونے کے بعد قومی شاہراہ -167 کے  پر منتقل ہوجائے گا۔ انہوں نے کہا کہ نندیالہ زرعی اور جنگلاتی پیداوار کے لئے ایک اہم تجارتی مرکز ہے کیونکہ یہ نلامالا جنگل کے قریب ہے۔ جناب گڈکری نے کہا کہ کولّا پور میں منظور کیا گیا پل دونوں ریاستوں کے لیے داخلی باب ثابت ہوگا اور یہ سیاحت کو فروغ دینے میں مدد کرے گا۔
نائب صدر جمہوریہ ہند کا سکریٹریٹ
یوم آزادی کے موقع پر نائب صدر جمہوریہ کا قوم کو پیغام
‘‘میں، ہندوستان کی 77 ویں یوم آزادی کے دن کے یادگاری موقع پر تمام شہریوں کو پرجوش مبارک باد اور نیک خواہشات پیش کرتا ہوں’’۔
امرت کال کے اس آغاز پر، اب جبکہ ہم گزشتہ 76 برسوں کی پیش رفت اور کامیابیوں کا جشن منا رہے ہیں، تو ہمیں اپنے ان شجاعت مند مجاہدین آزادی کی غیر معمولی قربا نیوں کو تعظیم پیش کرنی چاہئے، جس کے باعث بھارت آزاد ہوا ہے۔ ان کی غیر متزلزل شجاعت ہمیں تحریک دیتی ہے اور ہمیں اپنی آزادی اور جمہوری اقدار کو پورے جوش وجذبے کے ساتھ منانے کی یاد دہانی کراتی ہے۔ آج ہم جدید ہندوستان کے اُن دانشوروں اور میں معماروں کو بھی عقیدت کا نذرانہ پیش کرتے ہیں، جن کی مسلسل کاوشوں نے ایک مستحکم ، متنوع اور لچک دار قوم کی راہ ہموار کی ہے۔
اس تاریخی دن کے موقع پر ، ہمیں اتحاد ، انصاف ، برابری اور بھائی چارے کے اصلی قانونی اصولوں کے تئیں اپنے عہد کا اعادہ کرنا چاہئے۔ جیسے جیسے ہم آگے بڑھ رہے ہیں، اس کے ساتھ ہی ہمیں ایک پر عزم، ترقی یافتہ اور خوشحال ہندوستان کی تعمیر کرنی چاہئے، جو بھارت کی بیش قیمت تہذیبی اقدار و اخلاقیات کا علمبردار ہے۔
۔۔۔۔۔۔۔۔۔۔۔۔۔۔۔۔۔۔

U-8359
(Visitor Counter : 73
سماجی انصاف اور تفویض اختیارات کی وزارت
ایس سی طلبہ کے لیے اسکالرشپ اسکیم
سماجی انصاف اور تفویض اختیارات کے وزیر جناب تھاور چند گہلوت نے آج راجیہ سبھا میں ایک تحریری جواب میں بتایا کہ محکمہ سماجی انصاف اور تفویض اختیارات درج فہرست ذات اور دیگر امیدواروں کو ملک سے باہر تعلیم حاصل کرنے کے قابل بنانے کے لیے نیشنل اوورسیز اسکالرشپ نافذ کر رہی ہے۔ اس اسکیم کے تحت درج فہرست ذاتوں، ڈی نوٹیفائیڈ خانہ بدوش اور نیم خانہ بدوش قبیلوں، بے زمین زرعی مزدوروں اور روایتی دستکاروں کے زمرے سے منتخب کیے گئے طلبہ کو مالی مدد فراہم کی جاتی ہے تاکہ وہ ملک سے باہر ماسٹرز اور پی ایچ ڈی سطح کی اعلیٰ تعلیم حاصل کر سکیں۔ پہلے اس اسکیم کے تحت 60 سلاٹ دستیاب تھے، جسے 15-2014 میں بڑھا کر 100 کر دیا گیا تھا۔ اس اسکیم کے تحت اداروں کے ذریعہ وصول کی جانے والی ٹیوشن فیس کی ادائیگی کے لیے پیسے، گزارہ بھتہ، ہوائی سفر، ویزا کی فیس، بیمہ کا پریمیم، سالانہ خرچ کا بھتہ اور اچانک سفر کا بھتہ فراہم کیا جاتا ہے۔
اس اسکیم کے تحت گزشتہ پانچ سالوں کے دوران بیرون ملک تعلیم حاصل کرنے کے لیے جانے والے درج فہرست ذات کے امیدواروں کی تعداد اور انہیں فراہم کی گئی رقم کی تفصیل درج ذیل ہے:
|
|
سال
|
|
منتخب کیے گئے امیدواروں کی تعداد
|
|
مالی سال میں بیرون ملک جانے والے امیدواروں کی تعداد
|
|
رقم کی فراہمی


|
|
2015-16
|
|
50
|
|
19
|
|
6.12
|
|
2016-17
|
|
108|
|
23
|
|
15.00
|
|
2017-18
|
|
183|
|
32
|
|
15.00
|
|
2018-19
|
|
100
|
|
56
|
|
15.00
|
|
2019-20
|
|
100
|
|
63
|
|
20.00پچھلے سال کے خالی سلاٹ کو آگے جوڑ دیا گیا ہے۔
خواتین اور بچوں کی ترقیات کی وزارت
خواتین متاثرین کے لئے ’ون اسٹاپ سینٹر‘ اسکیم
نئی دہلی،15دسمبر 2021/ مرکزی حکومت یکم اپریل،2015 سے ’ون اسٹاپ سینٹر‘  اسکیم کو نافذ کررہی ہے۔ تاکہ تشدد سےمتاثرہ خواتین کو خواہ وہ نجی یا عوامی دونوں مقامات ہوں پر، پولیس کی سہولت سمیت متعدد خدمات کے ذریعہ طبی امداد ، قانونی امداد اور مشاورت،نفسیاتی مدد ایک ہی چھت کے نیچے مربوط طریقے سے عارضی پناہ گاہ فراہم کی جاسکے۔ اب تک، 733 او ایس سی کو منظوری دی گئی ہے، جن میں سے 704 کو 35 ریاستوں/مرکز کے زیر انتظام علاقوں  میں فعال کیا گیا ہے، جنہوں نے ستمبر 2021 تک ملک میں 450 لاکھ سے زیادہ خواتین کی مدد کی ہے۔
ون اسٹاپ سینٹر اسکیم کے تحت سو فی صد فنڈنگ مرکزی حکومت کی طرف سے براہ راست ضلع حکام کو نربھیا فنڈ سے فراہم کی جاتی ہے۔
یہ معلومات خواتین اور بچوں کی ترقی و بہبود کی مرکزی وزیر محترمہ اسمرتی زوبن ایرانی نے آج راجیہ سبھا میں ایک سوال کے تحریری جواب میں دی۔
وزیراعظم کا دفتر
وزیراعظم نے دلی کی اناج منڈی میں آتش زدگی میں ہونے والے جانی نقصان پر تعزیت کا اظہار کیا
نئی دہلی، 08 دسمبر 2019/ وزیراعظم جناب نریندر مودی نے رانی جھانسی روڈ پر واقع دلی کی اناج منڈی میں آتش زدگی میں ہونے والے جانی نقصان پر تعزیت کا اظہار کیا ہے۔
وزیراعظم نے کہا ‘‘رانی جھانسی روڈ پر دلی کی اناج منڈی میں آتش زدگی کا سانحہ دل دہلا دینے والا ہے۔ جن لوگوں نے اِس سانحہ میں اپنے عزیزوں کو کھویا ہے میں اُن کے غم میں شریک ہوں۔ زخمی ہونے والوں کے لیے میں جلد صحت یاب ہونے کی پرارتھنا کرتا ہوں۔ متعلقہ حکام سانحہ کے مقام پر ہر ممکن امداد فراہم کرا رہے ہیں۔’’
۔۔۔۔۔۔۔۔۔۔۔
م ن۔ا گ ۔ م ت ح ۔
U-5646
(Visitor Counter : 57
نوجوانوں کے امور اور کھیل کود کی وزارت
نوجوانوں کے امور کےمحکمہ نے صفائی مہم 2.0 اور زیر التواء معاملات کو نمٹانے کے لیے خصوصی مہم کا اہتمام کیا
نوجوانوں کے امور اور کھیلوں کی وزارت نے 2 اکتوبر 2022 سے 31 اکتوبر 2022 تک اپنے مرکزی سیکرٹریٹ، شاستری بھون، نئی دہلی اور اس کے ماتحت دو خود مختار تنظیمیں، نیشنل سروس اسکیم  اور نہرو یووا کیندر سنگٹھن  اور راجیو گاندھی نیشنل انسٹی ٹیوٹ آف یوتھ ڈیولپمنٹ  میں 2 اکتوبر سے 31 اکتوبر تک صفائی مہم 2.0 اور زیر التواء معاملات کو نمٹانے کے لیے خصوصی انعقاد کیا۔
ابتدائی مرحلے میں کے دوران، نوجوانوں کے امور کے محکمے اور اس کے ماتحت دفتر/ خود مختار تنظیموں یعنی این ایس ایس، این وائی کے ایس، اور آر جی این آئی وائی ڈی نے عہدیداروں کو حساس بنایا، مہم کے لیے زمینی کارکنوں کو متحرک کیا ؛ التوا کی نشاندہی؛ مہم کی سائٹس کو حتمی شکل دی سکریپ اور بے کار مواد کی نشاندہی کی اور ان کو ٹھکانے لگانے کے لیے طے شدہ طریقہ کار کو مکمل کیا۔
مہم کے دوسرے مرحلے  کے دوران، نوجوانوں کے امور کے محکمے اور اس کے ماتحت دفتر/خودمختار تنظیموں نے رکن پارلیمان کے حوالے، پارلیمانی یقین دہانیوں، عوامی شکایات اور پی جی اپیلوں کے زیر التواء کو کم سے کم کرنے کی بھرپور کوشش کی۔ تمام بڑے زیر التوا مسائل کو 10 فیصد کی سطح پر لایا گیا۔ محکمہ کے ریکارڈ روم اور سٹور روم کی صفائی ستھرائی اور پرانے ریکارڈ، فائلوں وغیرہ کو ٹھکانے لگانے کے ساتھ ساتھ پرانے فرنیچر اور اسکریپ کو بھی تلف کیا گیا۔
محنت اور روزگار کی وزارت
محنت اور روزگار کی وزارت یوم جمہوریہ کی پریڈ کی جھانکی میں حال ہی میں کی گئی مزدوروں سے متعلق تاریخی اصلاحات کی جھلک پیش کرے گی
نئی دہلی، 22 جنوری 2021، محنت اور روزگار کی وزارت نے اس سال کی یوم جمہوریہ کی پریڈ کے لئے ایک پریڈ جھانکی تیار کی ہے؛ اس جھانکی میں حال ہی میں حکومت کے ذریعہ کی گئی مزدوروں سے متعلق تاریخی اصلاحات کو دکھایا جائے گا۔ اس جھانکی کا موضوع ’محنت کو سمان، ادھیکار ایک سمان‘ ہے۔ جس کا مطلب محنت کا احترام اور سب کے لئے مساوی حقوق ہے۔
اس جھانکی میں حال ہی میں مزدوروں سے متعلق قوانین کے نفاذ کے بعد منظم اور غیر منظم شعبے کے مزدوروں کی زندگی میں آنے والی زبردست تبدیلی کو دکھایا گیا ہے۔یہ ڈیزائن مزدوروں کی ہمہ جہت خوشحالی اور تحفظ کے جشن کا ایک منظر پیش کرتا ہے۔
جھانکی کے سامنے کے حصے میں ایک بہت ہی پراعتماد اور بااختیار مزدور کا بڑا سا مجسمہ ہے۔ اس نے اوزار تھامے ہیں اور وہ رہنمائی کررہا ہے۔اس کے سر پر پیلے رنگ کا سیفٹی کیپ سماجی تحفط، اجرت کے تحفظ اور صحت کے تحفط کو ظاہر کرتا ہے جوکہ مزدوروں سے متعلق اصلاحات کے تحت فراہم کرایا گیا ہے۔
جھانکی کے وسطی حصے میں مختلف صنعتوں کے ورکرز کے ساتھ ڈی بی ٹی  سہولت دکھانے والے ایک موبائل ایپ اور ایک طبی امداد کی جھلک پیش کی گئی ہے جس میں ’’سوستھ شرمک، سوستھ بھارت‘‘ لکھا ہوا ہے، جس کا مطلب صحت مند مزدور ہے۔اس سے مزدوروں کو فراہم کرائے جانے والے طبی اور مالی تحفظ کی جھلک ملتی ہے۔
جھانکی کے پچھلے حصے میں مزدوروں کو ایک بڑے پیلے رنگ کے ہیلمیٹ کے نیچے پناہ لیتے ہوئے دکھایا گیا ہے جس پر ’سیفٹی فرسٹ‘ لکھا ہوا ہے۔پہیوں پر سماجی تحفظ اور چوبیس گھنٹے کام کے لئے فراہم کرائے گئے صاف ستھرے ماحول کے پیغامات دیئے گئے ہیں۔جھانکی، گاڑی اور پلیٹ فارم کے ساتھ ساتھ ورکرز اور فنکار ڈلیوری بوائے، کارگو کیریئر وغیرہ کا رول ادا کریں گے۔
۔۔۔۔۔۔۔۔۔۔۔
ش ح۔ا گ۔ن ا۔
U-712
(Visitor Counter : 122
صحت اور خاندانی بہبود کی وزارت
کووڈ-19 اپ ڈیٹ
ملک گیر ٹیکہ کاری مہم کے تحت اب تک 220 کروڑ66 لاکھ  ٹیکے لگائے جاچکے ہیں۔
پچھلے 24 گھنٹے میں 2,334ٹیکے لگائے گئے
سردست ملک بھرمیں 28,303مریض زیر علاج ہیں
زیر علاج مریضوں کی شرح فی الحال0.06 فیصد ہے
شفایابی کی شرح فی الحال 98.75 فیصد ہے
گذشتہ 24 گھنٹوں میں 3,320مریض رو بہ صحت ہوئے ہیں، اس طرح شفایاب ہونے والے مریضوں کی کل تعداد بڑھ کر 4,41,85,858
ہوگئی ہے
گزشتہ 24 گھنٹے میں6,050 نئے معاملے سامنے آئے ہیں
متاثرہ مریضوں کی یومیہ شرح ہے
اسی طرح متاثرہ مریضوں کی ہفتہ واری شرح  ہے
مجموعی طور پر اب تک 92.25 کروڑ ٹیسٹ کئے جاچکے ہیں؛ گذشتہ 24 گھنٹوں میں1,78,533 ٹیسٹ کئے گئے
کامرس اور صنعت کی وزارتہ
روس کے لیے برآمداتی لین دین پرکوریج واپس نہیں لی گئی ہے:ای سی جی سی
صارفین کو روس کے لیے بحری جہازوں کے ذریعے بھیجے جانے والے اپنے سامانوں کے تحفظ کے لیے سرویسنگ شاخ سے رابطہ کرنے کا مشورہ دیا گیا
نئی دہلی، 28 فروری، 2022
ہندوستان کی برآمداتی کریڈٹ گارنٹی کارپوریشن  نے وضاحت کی ہے کہ روس کے لیے برآمداتی لین دین پر کوریج کو واپس نہیں لیا گیا ہے۔ مختلف میڈیا رپوٹوں میں اس بات کا ذکر ہے کہ ای سی جی سی نے اپنے سرکلر مورخہ 25 فروری 2022 کے ذریعے روس کے لیے برآمداتی لین دین پر اپنی کوریج کو واپس لے لیا ہے، جو کہ حقیقی طور پر غیردرست ہے۔
موجودہ حالات کے تناظر میں ای سی جی سی نے موجودہ دروں پالیسی کے مطابق روس کے ملک کو لاحق خطرہ شرحوں کا جائزہ لیا۔ اسی مناسبت سے 25 فروری 2022 سے روس کے کوریج زمرے میں ترمیم کرتے ہوئے اوپن کور سے ہٹا کر کوریج زمرہ -1  میں رکھا گیا ہے، جس کے لیے ریولونگ حد  خاص طور پر معاملہ در معاملہ کی بنیاد پر منظوری دی گئی ہے۔
اس کے علاوہ اس بات کی بھی وضاحت کی گئی ہے کہ یہ تبدیلیاں اس بات کو یقینی بنانے کے لیے کی گئی ہیں کہ ای سی جی سی برآمداتی کریڈٹ بیمہ پالیسیوں کے تحت آنے والے خطرات کی نگرانی اور اس کا جائزہ لینے، نیز خطرات کو کم کرنے کے مناسب اقدامات کرنے میں اہل ہیں۔ مذکورہ اقدامات ہندوستان میں برآمدکنندگان/ بینکوں، روس میں خریداروں اور / یا بینکوں سے برآمدات کی ادائیگی کو حاصل کرنے کے امکانات کا جائزہ لینے میں اہل بنائیں گے۔
صارفین کو روس کیلئے بحری جہازوں کے ذریعے بھیجے جانے والے سامانوں کے تحفظ کے ذریعے ای سی جی سی کی سروسینگ شاخ سے رابطہ کرنے کا مشورہ دیا گیا ہے۔
ای سی جی سی صورت حال کی مسلسل نگرانی کررہا ہے اور وہ مستقبل کے حالات کی بنیاد پر دروں پالیسی کا مزید جائزہ لے گا۔
وزیراعظم کا دفتر
وزیراعظم نے پروفیسر ششی کمار چترے کے انتقال پر تعزیت کا اظہار کیا
نئی دہلی،11 جنوری ، 2021 /وزیراعظم جناب نریندر مودی نے پروفیسر ششی کمار چترے کے انتقال پر افسوس کا اظہار کیا ہے۔
ایک ٹوئیٹ میں وزیراعظم نے کہا کہ مجھے پروفیسر ششی کمار چترے کی موت کی خبر سن کر افسوس ہوا ہے۔ وہ اجرام فلکیات میں اور شمسی طبیعیات ، کشش شکل کی لینسنگ اور سائنس کی تعلیم جیسے موضوعات پر اپنے کام کےلیے یاد رکھے جائیں گے۔ ان کا قابل قدر کام آنے والے وقتوں میں طلبا کو جذبہ فراہم کرتا رہے گا۔ اوم شانتی۔
۔۔۔۔۔۔۔۔۔۔۔۔۔۔۔۔۔
ش ح ۔ اس۔ ت ح ۔
296U –
(
وزارت آیوش
ملک میں آیورویدک دواؤں کا فروغ
نئی دہلی،9 فروری 2021/ مرکزی حکومت آیورویدک نظام سمیت آیوش نظام طب کی ترقی اور فروغ کے لئے ریاستوں /مرکز کے زیر انتظام علاقوں کے ذریعہ سے قومی آیوش مشن  کی مرکزی اسکیم کو نافذ کررہی ہے۔ مشن اس سلسلہ میں آیورویدک نظام سمیت آیوش نظاموں کا مندرجہ ذیل پرویژن کرتا ہے۔
- پرائمری ہیلتھ سینٹر، کمیونٹی ہیلتھ سینٹر  اور ضلعوں کے اس اسپتالوں  میں آیوش سہولیات کو ساتھ میں مقام دینا۔
- مخصوص ریاستی سرکار آیوش اسپتالوں اور ڈسپنسریوں کو اپ گریڈ کرنا ۔
- iii. 50 بستروں والے مربوط آیوس اسپتالوں کا قیام۔
- iv. ریاستی سرکار کے انڈر گریجویٹ اور پوسٹ گریجویٹ تعلیمی اداروں کا اپڈیشن یا جدید کاری ۔
- جن ریاستوں میں یہ سرکاری شعبوں میں دستیاب نہیں ہے، وہاں نئے ریاستی سرکار اور آیوش تعلیمی اداروں کا قیامْ۔
- vi. آیوش نظاموں میں بھرپور معیار والے دواؤں کی مینوفیکچرنگ کے لئے ریاستی حکومت /ریاستی سرکار کے کوآپریٹیو کمیٹی/سرکاری شعبے کی انڈر ٹیکنگس کااستحکام۔
- سخت کوالٹی کنٹرول کے لئے اے ایس یو اور ایچ ڈرگس کے لئے ریاستی دوا جانچ لیبارٹری کو مضبوط بنانا۔
- آیوش میڈیکل اور دیگر مصنوعات کے لئے کوالٹی والےکچے مال کی فراہمی کو یقینی بنانے کے لئے خصوصی اور کٹائی کے بعد کے انتظام سمیت ادوایاتی پودوں کی کھیتی کے لئے حمایت۔
اس کے علاوہ ، مرکزی حکومت نے 12500 آیوش صحت اور بہبود مراکز کو سال 24-2023 تک مرحلہ وار طریقے سے قومی آیوش مشن  کی مرکزی اسکیم کے تحت ریاست/مرکز کے زیر انتظام علاقہ کی حکومتوں کے توسط سے وزارت آیوش کے ذریعہ چلائے جانے کو منظوری دی ہے۔ آیوش پر مبنی بچاؤ  حوصلہ افزا  ، معالجے اور بازآباد کاری دیکھ بھال مہیا کرانے کے لئے آیوش صحت اور بہبود مراکز کے طور پر ریاست /مرکز کے زیر انتظام علاقوں کی حکومتوں کے ذریعہ نشاندہ آیوش ڈسپنسریوں اور ذیلی صحت مراکز کی جدید کاری  ۔
اس کے علاوہ ، وزارت آیوش نے اطلاعات ، تعلیم اور مواصلات  اسکیم کے تحت میڈیا اور دیگر تشہیری سرگرمیوں جیسے آروگیہ میلوں ، کانفرنسوں، آیوش نظام پر سمیناروں کے انعقاد کے ذریعہ عام بیماریوں کے علاج کے لئے آیوش نظام کے فروغ کے لئے مختلف اقدام اٹھائے ہیں۔ مزید برآں، این اے ایم وزارت کے تحت مختلف سرگرمیوں جیسے آیوش گرام، پبلک ہیلتھ آؤٹ ریچ سرگرمیاں، تعلیم اور مواصلات سرگرمیوں ، یوگا کا انتظام، مختلف علاقوں میں او پی ڈی اور میڈیکل کیمپوں کا انعقاد ، طرز عمل اور برتاؤ میں تبدیلی سے متعلق مواصلات ، شناخت کے لئے دیہی صحت کارکنوں کی تربیت اور مقامی دواؤں والی جڑی بوٹیوں کا استعمال کی بھی حمایت کررہی ہے ۔
چونکہ عوامی صحت ریاست کا موضوع ہے، لہذا آیوش ڈسپنسریوں کا افتتاح متعلقہ ریاست /یوٹی حکومتوں کے دائر ہ کار میں آتا ہے۔ ملک بھر میں ہر ضلع اور بلاک میں نئی آیوش ڈسپنسریوں کے افتتاح کے لئے قومی آیوش مشن  مرکزی اسکیم کے تحت کوئی بندوبست نہیں ہے۔
یہ بات آج آیوروید، یوگا اور نیچروپیتھی، یونانی ، سدھا اور ہومیوپیتھی کی وزارت میں وزیر مملکت جناب کرن رجیجو  نے راجیہ سبھا میں ایک سوال کے تحریری جواب میں بتائی۔
ش ح۔ ش ت۔ج
Uno-1331
(Visitor Counter : 129
وزیراعظم کا دفتر
وزیر اعظم نے احمدآباد میں شاندارڈرون شوکی تصاویرشیئرکیں
وزیراعظم جناب نریندرمودی نے گجرات کے شہراحمدآباد میں شاندارڈرون شوکی تصاویرشیئرکیں ۔احمدآباد قومی کھیلوں کی افتتاحی تقریب کے لئے تیارہے ۔
وزیراعظم نے ٹوئیٹ کیا:
‘‘احمدآباد میں شاندارڈرون شو،جب کہ شہر قومی کھیلوں کی افتتاحی تقریب کے لئے تیارہے ۔ ’’
شہری ہوابازی کی وزارت
یکم فروری سے 11 مارچ، 2022 تک تقریباً 22500 ہندوستانی شہری یوکرین سے بھارت لوٹے
آپریشن گنگا کے تحت انہیں ملک واپس لانے میں 90 پروازوں کا استعمال کیا گیا
آپریشن گنگا کا مکمل ہوائی کرایہ حکومت ہند نے برداشت کیا
شہری ہوابازی کے وزیر مملکت جنرل  وی کے سنگھ  نے آج راجیہ سبھا میں ایک سوال کے تحریری جواب میں درج ذیل معلومات فراہم کیں۔
یکم فروری سے 11 مارچ، 2022 تک تقریباً 22500 ہندوستانی شہری یوکرین سے بھارت لوٹ چکے ہیں۔ انہیں وہاں سے نکالنے کے لیے آپریشن گنگا کے تحت 90 پروازیں بھری گئیں، جن میں ہندوستانی فضائیہ کے 14 طیارے بھی شامل تھے۔
حکومت نے وہاں پھنسے لوگوں کو نکالنے کے لیے ہندوستانی ہوائی جہازوں کو پورا تعاون فراہم کیا۔ آپریشن گنگا کے تحت چھ پرائیویٹ ایئرلائنس نے چارٹرڈ سروسز کا انتظام کیا تھا۔ ان پرائیویٹ ایئرلائنس کے نام ہیں ایئر ایشیا، ایئر انڈیا، ایئر انڈیا ایکسپریس، گو فرسٹ، انڈیگو اور اسپائس جیٹ۔
حکومت نے یوکرین کے پڑوسی ممالک، یعنی رومانیہ، ہنگری، پولینڈ اور سلوواکیا میں پھنسے ہندوستانی شہریوں کو نکالنے کے لیے، آپریشن گنگا کے تحت چھ پرائیویٹ ایئرلائنس، ایئر ایشیا، ایئر انڈیا، ایئر انڈیا ایکسپریس، گو فرسٹ، انڈیگو اور اسپائس جیٹ کے ساتھ تعاون کیا۔
آپریشن گنگا کے تحت ایئر انڈیا اور ایئر انڈیا ایکسپریس نے 23 پروازیں بھریں۔ آپریشن گنگا کے تحت پرواز کرنے والے تمام ہوائی جہازوں کا کرایہ مکمل طور پر حکومت نے برداشت کیا۔
صحت اور خاندانی بہبود کی وزارت
شاذ ونادر ہونے والی بیماریوں میں مبتلا مریضوں کے علاج کے لیے اٹھائے گئے اقدامات
نومبر 2019 سے 9,675 مریضوں کا شاذ ونادر ہونے والی بیماریوں اور دیگر وراثتی امراض  امراض کے نیشنل رجسٹری پورٹل پر اندراج
مالی سال24-2023کے لیے روپے قومی پالیسی برائے شاذ ونادر ہونے والے امراض، 2021 کے تحت مخصوص مراکز میں شاذ ونادر ہونے والی بیماری کے مریضوں کے علاج کے لیے 92.84 کروڑ روپےمختص کئے گئے
صحت اور خاندانی بہبود کے مرکزی وزیر مملکت پروفیسر ایس پی بگھیل نے آج راجیہ سبھا میں ایک تحریری جواب میں یہ معلومات دی ہے کہ انڈین کونسل آف میڈیکل ریسرچ  کے پاس دستیاب اعداد و شمار کے مطابق، نومبر، 2019 سے 9,675 مریضوں کا اندراج نیشنل رجسٹری فار ریئر اینڈ دیگر وراثتی عوارض  کے پورٹل پر کیا گیا ہے جن میں سے 4,408 مریض مرکزی حکومت کے ماتحت اسپتالوں میں ہیں۔ مالی سال24-2023کے لیے،92.84 کروڑ روپے  شاذ ونادر ہونے والے امراض کا شکار مریضوں کے علاج کے لیے قومی پالیسی برائے نایاب امراض  2021 کے تحت مقرر کردہ سینٹرز آف ایکسیلنس کے لیے مختص کیے گئے ہیں۔
این پی آر ڈی 2021 کے شاذ ونادر ہونے والے امراض کی اصطلاح کے مقصد کے لیے، ماہرین کی طرف سے ان کے طبی تجربے کی بنیاد پر شناخت شدہ اور درجہ بندی کرنے والے عوارض کے مندرجہ ذیل گروپوں کی تعبیر کرے گی:
گروپ 1: عوارض جو ایک بار کے علاج کے قابل ہیں:
 ہیماٹوپوائٹک اسٹیم سیل ٹرانسپلانٹیشن  کے ساتھ علاج کے قابل عوارض۔
 اعضاء کی پیوند کاری کے لیے قابل عمل عوارض۔
گروپ 2: ایسی بیماریاں جن کے لیے طویل مدتی / تاحیات علاج کی ضرورت ہوتی ہے جس میں علاج کی نسبتاً کم لاگت اور فائدہ کو تحریری طور پر دستاویز کیا گیا ہے اور جنہیں سالانہ یا زیادہ کثرت سے نگرانی کی ضرورت ہے:
 خصوصی غذائی فارمولوں یا خوراک برائے خصوصی طبی مقاصد  کے ساتھ انتظام کردہ خرابیاں۔
 وہ عارضے جو تھراپی کی دوسری شکلوں  کے لیے قابل عمل ہیں۔
گروپ 3: وہ بیماریاں جن کا قطعی علاج دستیاب ہے لیکن فائدہ مند، بہت زیادہ لاگت اور زندگی بھر کے علاج کے لیے مریض کا بہترین انتخاب کرنا ایک چیلنج ہے۔
 تشخیص کی بنیاد پر اچھے طویل مدتی نتائج کے لیے کافی ثبوت موجود ہیں۔
 علاج کی لاگت بہت زیادہ ہے اور یا تو طویل مدتی فالو اپ لٹریچر کا انتظار ہے یا بہت کم مریضوں پر کیا گیا ہے۔
این پی آر ڈی، 2021 کے لحاظ سے، حکومت کی جانب سے شاذ ونادر ہونے والی بیماریوں میں مبتلا مریضوں کے علاج کے لیے جو اقدامات کیے گئے ہیں، ان میں گیارہ  سینٹرز آف ایکسیلنس  کی نامزدگی شامل ہے، جو کہ تشخیص، روک تھام اور علاج کی سہولیات کے ساتھ اعلیٰ سرکاری اسپتال ہیں، اور شاذ ونادر ہونے والے امراض کے مریضوں کے علاج کے لیے مالی معاونت20 لاکھ روپے سے بڑھا کر 50 لاکھ روپے فی مریض تک کر دی گئی ہے۔ مریضوں کا علاج سی او ایز کے ساتھ رجسٹریشن کے فوراً بعد شروع ہوجا تا ہے۔